ᱚᱞ ᱚᱱᱚᱞ

ᱚᱞ ᱚᱱᱚᱞ ᱫᱚ ᱵᱷᱩᱢᱤᱡᱽ ᱦᱚᱲ ᱠᱚ ᱨᱚᱲᱼᱮᱫ ᱠᱟᱱ ᱵᱷᱩᱢᱤᱡᱽ ᱯᱟᱹᱨᱥᱤ ᱚᱞ ᱨᱮᱭᱟᱜ ᱢᱤᱫ ᱮᱞᱯᱷᱟᱵᱮᱴᱤᱠ ᱚᱞ ᱛᱚᱦᱚᱨ ᱠᱟᱱᱟ᱾ ᱚᱞ ᱚᱱᱚᱞ ᱦᱚᱨᱚᱯ ᱫᱚ ᱑᱙᱘᱑ ᱠᱷᱚᱱ ᱑᱙᱙᱒ ᱥᱮᱨᱢᱟ ᱢᱩᱸᱫᱽ ᱨᱮ ᱚᱞ ᱜᱩᱨᱩ ᱢᱚᱦᱮᱱᱫᱽᱨᱚ ᱱᱟᱛᱷ ᱥᱚᱨᱫᱟᱨ ᱮ ᱛᱮᱭᱟᱨ ᱟᱠᱟᱫᱟ᱾ ᱚᱞ ᱚᱱᱚᱞ ᱪᱤᱠᱤ ᱫᱚ ᱯᱚᱪᱷᱤᱢ ᱵᱟᱝᱞᱟ, ᱡᱷᱟᱨᱠᱷᱚᱸᱰ, ᱳᱰᱤᱥᱟ ᱟᱨ ᱟᱥᱟᱢ ᱨᱮ ᱵᱷᱩᱢᱤᱡᱽ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱠᱚ ᱵᱮᱵᱷᱟᱨ ᱮᱫᱟ᱾

ᱱᱟᱜᱟᱢ
ᱵᱷᱩᱢᱤᱡᱽ ᱯᱟᱹᱨᱥᱤ ᱞᱟᱹᱜᱤᱫ ᱚᱞ ᱚᱱᱚᱞ ᱪᱤᱠᱤ ᱫᱚ ᱑᱙᱘᱑ ᱠᱷᱚᱱ ᱑᱙᱙᱑ ᱢᱩᱸᱫᱽ ᱨᱮ ᱚᱞ ᱜᱩᱨᱩ ᱢᱚᱦᱮᱱᱫᱽᱨᱚ ᱱᱟᱛᱷ ᱥᱚᱨᱫᱟᱨ ᱮ ᱛᱮᱭᱟᱨ ᱟᱠᱟᱫᱟ᱾

ᱵᱷᱩᱢᱤᱡᱽ ᱦᱚᱲ ᱠᱚᱣᱟᱜ ᱚᱞ ᱯᱟᱹᱨᱥᱤ ᱫᱚ ᱵᱟᱹᱱᱩᱜᱼᱟ ᱟᱨ ᱜᱮᱭᱟᱱ ᱛᱷᱩᱛᱤ ᱠᱚᱫᱚ ᱢᱚᱪᱟ ᱢᱚᱪᱟ ᱛᱮᱜᱮ ᱞᱟᱹᱭ ᱦᱤᱡᱩᱜ ᱠᱟᱱᱟ᱾ ᱛᱟᱭᱚᱢ ᱛᱮ ᱠᱷᱚᱱᱫᱽᱨᱚᱸᱫᱤᱭᱟᱹ ᱠᱚ ᱵᱷᱩᱢᱤᱡᱽ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱫᱮᱵᱽᱱᱟᱜᱽᱨᱤ, ᱵᱟᱝᱞᱟ ᱟᱨ ᱳᱰᱤᱭᱟ ᱪᱤᱠᱤ ᱵᱮᱵᱷᱟᱨ ᱠᱚ ᱮᱦᱚᱵ ᱞᱮᱫᱟ᱾ ᱛᱚᱵᱮ ᱵᱷᱩᱢᱤᱡᱽ ᱠᱚᱣᱟᱜ ᱟᱯᱱᱟᱨ ᱪᱤᱠᱤ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ᱾ ᱢᱚᱦᱮᱱᱫᱽᱨᱚ ᱱᱟᱛᱷ ᱥᱚᱨᱫᱟᱨ ᱟᱜ ᱚᱞ ᱚᱱᱚᱞ ᱥᱤᱨᱡᱚᱱ ᱛᱟᱞᱟ ᱛᱮ ᱵᱷᱩᱢᱤᱡᱽ ᱦᱚᱲ ᱠᱚ ᱟᱠᱚᱣᱟᱜ ᱞᱟᱠᱪᱟᱨ ᱩᱯᱨᱩᱢ ᱠᱤᱥᱟᱹᱬ ᱟᱠᱟᱱ ᱛᱟᱠᱚᱣᱟ᱾ ᱩᱱᱤ ᱫᱚ ᱚᱞ ᱚᱱᱚᱞ ᱪᱤᱠᱤ ᱛᱮ ᱟᱭᱟᱢ ᱯᱩᱛᱷᱤ ᱠᱚᱭ ᱚᱞ ᱟᱠᱟᱫᱟ᱾

ᱯᱟᱹᱨᱥᱤ

ᱵᱷᱩᱢᱤᱡᱽ ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱩᱱᱰᱟ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱫᱚ ᱦᱳ ᱟᱨ ᱥᱟᱱᱛᱟᱲᱤ ᱯᱟᱹᱨᱥᱤ ᱥᱟᱶ ᱥᱩᱯᱩᱨ ᱥᱟᱹᱜᱟᱹᱭ ᱟᱱ ᱯᱟᱹᱨᱥᱤ ᱠᱟᱱᱟ᱾ ᱥᱤᱧᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ, ᱳᱰᱤᱥᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱑᱐᱐,᱐᱐᱐ ᱜᱟᱱ ᱦᱚᱲ ᱵᱷᱩᱢᱤᱡᱽ ᱯᱟᱹᱨᱥᱤ ᱛᱮᱠᱚ ᱨᱚᱨᱚᱲ ᱠᱟᱱᱟ᱾

ᱟᱨᱦᱚᱸ ᱧᱮᱞ ᱢᱮ
 ᱵᱷᱩᱢᱤᱡᱽ
 ᱵᱷᱩᱢᱤᱡᱽ ᱯᱟᱹᱨᱥᱤ
 ᱢᱚᱦᱮᱱᱫᱽᱨᱚ ᱱᱟᱛᱷ ᱥᱚᱨᱫᱟᱨ

ᱵᱟᱨᱦᱮ ᱡᱚᱱᱚᱲ
 ᱚᱞ ᱚᱱᱚᱞ ᱪᱤᱠᱤ

ᱛᱷᱚᱠ: ᱪᱤᱠᱤ
ᱛᱷᱚᱠ: ᱥᱤᱧᱚᱛᱤᱭᱟᱹ ᱪᱤᱠᱤ
ᱛᱷᱚᱠ: ᱠᱷᱮᱨᱣᱟᱲᱤ ᱪᱤᱠᱤ

ᱥᱟᱹᱠᱷᱭᱟᱹᱛ